**Särkänniemen delfinaario** oli Tampereen Särkänniemessä toukokuusta 1985 lokakuuhun 2016 toiminut delfinaario ja osa Särkänniemen elämyspuistoa. Särkänniemen delfinaario oli maailman pohjoisin ja Suomen ainoa delfinaario. Pohjoismaissa delfiinejä on edelleen Kolmårdenin eläinpuistossa Ruotsin Norrköpingissä.

Delfinaariossa järjestettiin esityksiä yleensä päivittäin, aluksi jopa seitsemän näytöstä päivässä. Alkuhuuman laannuttua näytöksiä järjestettiin viidesti päivässä, ja vuosittain siellä vieraili noin 270 000 ihmistä. Delfinaariorakennuksen suunnitteli arkkitehti Pekka Ilveskoski.

Historia
--------

1980-luvun alussa Särkänniemi teki päätöksen perustaa delfinaario Suomeen ja järjesti konsultiksi Euroopan johtavan delfiiniasiantuntijan ja Harderwijkin delfinaarion johtajan, hollantilaisen tohtori Willem Dudok van Heelin. Van Heel järjesti tarvittavat kontaktit Yhdysvaltoihin, ja Särkänniemi teki tilauksen viidestä nuoresta delfiinistä. Delfiinin pyytäjä ja eläinlääkäri, tohtori Jay Sweeney, sai tehtäväkseen pyydystää Särkänniemen delfinaarioon kaksi urosta ja kolme naarasta.

Särkänniemen delfiinien pyynti alkoi Floridassa Meksikonlahdella Pine Islandin edustalla elokuussa 1984 tohtori Sweeneyn ja kapteeni Gene Hamiltonin johdolla. Sopivien delfiinien pyydystämiseen oli varattu viisi päivää. Delfiinien piti olla nuoria, iältään enintään kuusivuotiaita. Ensimmäinen delfiini pyydettiin tiistaina, 21. elokuuta 1984. Se oli kolmevuotias naaras ja sai nimekseen "Nicky" (myöh. Niki). Myöhemmin samana päivänä pyydettiin vielä kaksi urosta, kuusivuotias "Raggy" (myöh. Joona) ja nelivuotias "Burny" (myöh. Delfi). Särkänniemen delfiineistä Joona ja Delfi olivat ainoat, jotka pyydystettiin samasta parvesta, muut delfiinit tulivat eri parvista. Myöhemmin samalla viikolla pyydettiin vielä kaksi naarasta, "Happy" sekä kuusivuotias "Spotty" (myöh. Veera). Särkänniemelle yhden delfiinin hinta vuonna 1984 pyydetyistä delfiineistä olisi nykyrahassa 17 000 euroa.

Delfinaarion delfiinejä esiintymisaltaassa vuonna 2009.

Delfiinit
---------

Särkänniemen delfinaarion delfiinit olivat lajiltaan pullokuonodelfiinejä. Delfinaarion asukkaat olivat:

* Delfinaarion täysi katsomo ylärivistä kuvattuna odottamassa esityksen alkua heinäkuussa 2011. Taustalla delfiinien esiintymisallas. Käynti kotialtaaseen tapahtui kuvassa keskellä olevan koripallotelineen alta.Veera (noin 1978 – 1.6.2021), naaras, lauman johtaja ja Eevertin emo.
* Joona (n. 1978 – 1990)
* Näsi (n. 1979 – elokuu 2014)
* Delfi (noin 1980 – 26.1.2017), uros. Delfi oli kaikkien delfinaariossa syntyneiden isä.
* Niki (n. 1981 – 18. marraskuuta 2004)*lähde?*
* Leevi (s. 1993), uros, Näsin ja Delfin poikanen.*lähde?*
* Eevertti (s. 1996), uros, Veeran ja Delfin poikanen.*lähde?*

Happy-delfiini kuoli muutaman viikon sisällä pyydystämisestä.
Ensimmäiset delfiinit pyydystettiin ja tuotiin Särkänniemeen Meksikonlahdelta. Delfiinien maahantuontia on sittemmin rajoitettu Euroopan unionin alueella voimassa olevalla asetuksella, joka kieltää luonnonvaraisten delfiinien tuonnin kaupallisiin tarkoituksiin.

Särkänniemessä delfiinien lisääntymistä ei rajoitettu. Vuosina 1985–2014 delfiineille syntyi 16 poikasta, joista hengissä ovat selvinneet Näsin poikanen Leevi ja Veeran poikanen Eevertti. Delfi on kaikkien isä. Veera on synnyttänyt useita muitakin poikasia, mutta ne eivät ole selviytyneet hengissä. Myös Näsi synnytti pari poikasta. Osa Veeran ja Näsin synnyttämistä poikasista syntyi kuolleena.*lähde?*

Viimeisimpänä syntyi Veeran ja Leevin poikanen lokakuussa 2014, mutta se eli vain runsaan viikon. Edellisen poikasensa Veera synnytti syyskuussa 2010, mutta sekin kuoli vähän yli viikon ikäisenä.

Veden puhdistus
---------------

Särkänniemen delfinaarion vettä ei vaihdettu, vaan sitä puhdistettiin biologisesti bakteerimassan ja hiekkasuodatuksen avulla, ensimmäisenä maailmassa. Näin välteltiin delfiineille haitallisia aineita. Koko kahden miljoonan litran vesimäärä kiersi suodattimien läpi kahdessa tunnissa vieden samalla pois myös delfiinien jätökset. Vedenlaatu tarkastettiin kerran viikossa Kokemäenjoen vesilaboratoriossa.

Särkänniemen delfinaarion jälkeen biologisia vedenpuhdistusjärjestelmiä on otettu käyttöön muissakin maailman delfinaarioissa. Esiintymisaltaan takana, hoitotiloissa, oli neljä metriä syvä kotiallas ja matalampi hoitoallas sekä altaita yhdistävä kanava.

Kritiikki
---------

Kritiikkiä Särkänniemeä kohtaan on kerännyt mm. delfiinien olosuhteet, delfinaarion korkea poikaiskuolleisuus, jonka tosin epäiltiin johtuneen lauman johtajan Veeran kantamasta geenivirheestä, sekä delfinaariota varten pyydystetyn Happy-delfiinin kuolema vain muutama viikko pyydystämisen jälkeen. Myös muutamien delfinaarion delfiinien luonnottoman aikainen kuolema herätti paljon keskustelua. 

Delfinaarioiden on katsottu käyvän vähitellen tarpeettomaksi, kun tietoa delfiinien elintavoista on saatavilla muistakin lähteistä. Vuonna 2014 valtuutettu Juhana Suoniemi jätti Tampereen kaupunginvaltuustolle aloitteen Särkänniemen delfinaarion hallitusta alasajosta.

Animalia, SEY Suomen Eläinsuojeluyhdistysten liitto ja Oikeutta eläimille vaativat Särkänniemen delfinaarion sulkemista.

Delfinaarion sulkeminen ja delfiinien kohtalo
---------------------------------------------

Delfinaarion julkisivu huvipuiston puolelta marraskuussa 2015, vain vähän delfinaarion sulkemispäätöksen jälkeen.
Särkänniemen hallitus päätti, että delfinaario suljetaan lokakuussa 2015, ja delfinaarion viimeinen yleisölle avoin näytös järjestettiin 6. syyskuuta 2015. Syynä lopettamiseen olivat taloudellinen kannattamattomuus ja eläinten käyttöä viihdetarkoituksessa kohtaan noussut yleinen asennemuutos.

Delfiinit siirrettiin Särkänniemestä 28. elokuuta 2016 aamuyöllä Kreikassa Spátan kaupungissa sijaitsevaan Attikan eläinpuistoon. Ne oli pakattu avoimiin vesitankkeihin, jotka lastattiin rekkoihin ja kuljetettiin ja lastattiin Tampere-Pirkkalan lentokentällä odottavaan rahtikoneeseen. Delfiinien siirto tehtiin poliisin valvonnan alaisena, ennalta ilmoittamatta ja mahdollisimman salaa. Oikeutta eläimille ja Animalia olivat saaneet delfiinien siirrosta vinkin ja siirtyivät delfinaarion edustalle osoittamaan mieltä ja seuraamaan yöllä tapahtunutta delfiinien siirtoa. Särkänniemen toimintaa siirron suhteen on kritisoitu mediassa monessa eri tahossa.

Delfiinien mukana Särkänniemestä Attikaan matkusti niiden hoitajia, jotka viipyivät Attikassa marraskuun loppuun saakka. Delfiinit sopeutuivat uuteen ympäristöönsä hyvin.

Tampereelta Spátaan siirretty Delfi-delfiini kuoli Kreikassa tammikuussa 2017. Veera-delfiini siirrettiin vuonna 2020 Spátasta Italiassa sijaitsevaan Oltramaren-puistoon, jossa se kuoli kesäkuussa 2021. Leevi ja Eevertti elävät edelleen Attican eläintarhassa. Valaiden puolesta ry:n edustajan mukaan asiasta ei kuitenkaan ole varmuutta sen jälkeen, kun Attikan toimitusjohtaja oli syyskuussa 2022 antanut ristiriitaisia tietoja eläintarhan delfiinien lukumäärästä.

Delfinaarion tilat remontoitiin vuonna 2016 SuperPark-sisäliikuntapuistoksi. SuperPark toimi siellä kevääseen 2020 asti.

Lähteet
-------

1. ↑  Kolmårdens djurpark *www.kolmarden.com*. Viitattu 7.6.2021.
2. 1 2  Särkänniemen Veera-delfiini synnytti poikasen 14 vuoden jälkeen  7.9.2010. MTV3.fi. Viitattu 8.9.2010.
3. ↑  Ahola, Teija: Särkänniemen alueen rakennusinventointi: Täydennysinventointi (PDF)  s. 23. Tampere:  Tampereen kaupunki & A-Insinöörit Suunnittelu Oy, 2018. Viitattu 14.8.2018.
4. 1 2  Särkänniemen delfiinit pyydystettiin Meksikonlahdelta ja tuotiin Tampereelle vuonna 1985 – Näin kaikki tapahtui *Aamulehti*.  27.8.2017. Viitattu 7.6.2021.
5. 1 2  Särkänniemestä Kreikkaan siirretty Veera-delfiini on kuollut *MTV.fi*.  7.6.2021. Viitattu 7.6.2021.
6. ↑  Särkänniemen Näsi-delfiini kuoli  29.8.2014. Yle Uutiset. Viitattu 30.8.2014.
7. ↑  Särkänniemestä Kreikkaan siirretty Delfi-delfiini kuoli *iltalehti.fi*. Viitattu 26.1.2017.
8. ↑  Jay C. Sweeney: Necropsy report for bottlenosed dolphin, Tursiops truncatus, F-3, who died 9/16/84 (jpg) *dolphin-lover.me.uk*.  22.9.1984. Viitattu 10.3.2015.
9. ↑  Näin delfiinit pyydystettiin Meksikonlahdelta ja kuljetettiin Tampereelle – yhden kuolema salattiin *Aamulehti*.  28.8.2016.  Arkistoitu 20.2.2017. Viitattu 19.2.2017.
10. 1 2 3  Jaakko Mannermaa: Delfinaariot siirtymässä historiaan *Yle Uutiset*.  29.5.2014. Viitattu 30.5.2014.
11. ↑  Mari Koppinen: Eläinoikeusjärjestö pitää kuolleelle delfiininpoikaselle muistotilaisuuden *HS.fi*.  17.10.2014.  Arkistoitu 23.10.2014. Viitattu 17.10.2014.
12. ↑  Veera-delfiinin poikanen kuoli "äkillisesti ja odottamatta" *MTV.fi*.  16.10.2014. Viitattu 17.10.2014.
13. ↑  Särkänniemen delfiininpoikanen menehtyi *Yle Uutiset*.  15.9.2010. Viitattu 17.10.2014.
14. ↑  Delfinaario *sarkanniemi.fi*. Viitattu 19.2.2017.
15. ↑  Poikasen kuolema nosti delfinaarion alasajovaatimukset esiin Tampereella *Helsingin Sanomat*.  17.10.2014. Viitattu 19.2.2017.
16. ↑  Delfinaariot siirtymässä historiaan – yhdysvaltalainen akvaario näyttää mallia Särkänniemelle *Yle Uutiset*. Viitattu 19.2.2017.
17. ↑  Särkänniemen delfiininpoikasten kuolinsyyksi epäillään geenivirhettä, ei delfinaarion oloja *Helsingin Sanomat*.  7.3.2015. Viitattu 29.8.2017.
18. ↑  Näin delfiinit pyydystettiin Meksikonlahdelta ja kuljetettiin Tampereelle – yhden kuolema salattiin *Aamulehti*.  28.8.2016.  Arkistoitu 20.2.2017. Viitattu 19.2.2017.
19. ↑  Animalia: Särkänniemen delfinaario suljettava *Eläinsuojeluliitto Animalia*.  Arkistoitu 23.9.2015. Viitattu 16.10.2014.
20. ↑  SEY toivoo keskustelua eläinten viihdekäytöstä *SEY*.  13.6.2014. Suomen eläinsuojeluyhdistysten liitto. Viitattu 16.10.2014.
21. ↑  Evira: Delfinaarion toimintalupa kyseenalainen *Oikeutta eläimille*.  22.7.2014.  Arkistoitu 20.10.2014. Viitattu 16.10.2014.
22. ↑  Ville Vedenpää: Tampereen Särkänniemen delfinaario lopetetaan *Yle uutiset*.  27.10.2015. Viitattu 27.10.2015.
23. ↑  Tampereen Särkänniemi Oy lopettaa delfinaariotoiminnan *meltwater.pressify.io*. Viitattu 19.2.2017.
24. ↑  Turvallisuustarkistus vaaditaan *www.facebook.com*. Viitattu 19.2.2017.
25. ↑  Kreikkalainen eläinpuisto Attica vastaa kritiikkiin delfiinien huonoista oloista: Naurettavia syytöksiä, kaikki on kunnossa *hs.fi*. Viitattu 28.8.2016.
26. ↑  Särkänniemen delfiinit lähtivät Suomesta – katso videolta miten lastaus tapahtui *Yle Uutiset*. Viitattu 19.2.2017.
27. ↑  Särkänniemen toimitusjohtaja katuu niukkaa tiedotuslinjaa – 16 poliisia turvasi kuljetusoperaatiota *hs.fi*.  Arkistoitu 28.8.2016. Viitattu 28.8.2016.
28. ↑  Särkänniemen delfiinien siirto raivostuttaa: "Hirveä kohtalo viattomilla eläimillä" *Uusi Suomi*. Viitattu 19.2.2017.
29. ↑  Särkänniemi siirtää parhaillaan delfiinejä tuntemattomaan kohteeseen julkaisu=Animalia ry *animalia.fi*.  27.8.2016.  Arkistoitu 20.2.2017. Viitattu 19.2.2017.
30. ↑  Aurinkoa, linnunlaulua ja oikea myrsky – Särkänniemen delfiinit nauttivat Kreikan "ihmeistä" *Yle Uutiset*. Viitattu 19.2.2017.
31. ↑  Särkänniemestä Kreikkaan siirretty Delfi-delfiini on kuollut *Yle Uutiset*. Viitattu 19.2.2017.
32. ↑  Entinen Särkänniemen delfiini Veera on kuollut *www.iltalehti.fi*. Viitattu 8.6.2021.
33. ↑  Delfiinit | Eläinpuiston lausunto herätti huolen Särkänniemen delfiineistä: "Haiskahtaa, ettei kaikki ole kunnossa" *Helsingin Sanomat*.  24.10.2022. Viitattu 24.10.2022.
34. ↑  Mansikka, Heli: Tältä Särkänniemen delfinaariossa näyttää nyt – sisäliikuntapuisto valmistui  21.12.2016. YLE Uutiset. Viitattu 28.1.2020.
35. ↑  Pesonen, Heidi: SuperPark lopettaa Särkänniemessä – toiminta päättyy jo tämän kuun lopussa *Aamulehti*.  15.5.2020.  Arkistoitu 15.8.2020. Viitattu 1.6.2020.

Aiheesta muualla
----------------

* Kuvia tai muita tiedostoja aiheesta **Särkänniemen delfinaario** Wikimedia Commonsissa

* Delfinaario Särkänniemen sivuilla (Archive.org)
* Särkänniemi – Merinisäkäsakatemia (Archive.org)
* Ylen Elävä arkisto: Suomen ensimmäiset delfiinit Julkaistu 30.10.2012, päivitetty 12.10.2020
* Luettelo Särkänniemen Delfinaarion delfiinien historiasta Ceta-basessa (Arkistoitu – Internet Archive)
* Särkänniemen vastaukset Delfinaarion delfiinien siirtoa koskeviin kysymyksiin (Archive.org)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen eläintarhat ja pysyvät eläinnäyttelyt |
| --- |
|  |
| EAZA:n jäseneläintarhat | 
* Ähtärin eläinpuisto
* Korkeasaaren eläintarha
* Ranua Resort

 |
|  |
| Yleisöakvaariot | 
* Maretarium
* Sea Life Helsinki
* Särkänniemen akvaario

 |
|  |
| Muut eläintarhat, -puistot ja pysyvät eläinnäyttelyt | 
* Haltialan kotieläintila
* Heinolan lintuhoitola
* Kiteen eläinpuisto
* Koiramäki (Särkänniemi)
* Kuopion eläinpuisto
* Kukka- ja eläinpuisto Escurial
* Kuusamon Suurpetokeskus
* Orimattilan kotieläinpuisto
* PikkuKili
* Sinkkolan kotieläinpiha
* Tropicario
* Zoolandia

 |
|  |
| Lopettaneet | 
* Oulun yliopiston eläintarha
* Suvenniemen Eläintieteellinen asema
* Särkänniemen delfinaario
* Tampereen eläintarha

 |

 |